3. melléklet

**HATÁSVIZSGÁLATI LAP**

**Komárom Város Önkormányzat Képviselő-testületének a szociális és gyermekvédelmi ellátásokról szóló 5/2015. (II.26.) rendeletének módosításához**

1. **Társadalmi hatások**

Komárom Város Önkormányzata a törvényben előírt kötelezettségeken túl, saját költségvetése terhére támogatja az újszülött gyermekek szüleit, s ez hosszabb távon a település lakosságszámának növekedéséhez vezethet.

1. **Gazdasági, költségvetési hatások**

Többletforrás betervezését nem igényli az önkormányzattól a rendelet módosítása, mivel a rendeletben szereplő támogatást Komárom Város Önkormányzata már 2008. óta biztosítja az újszülött gyermekek szüleinek. A 2021. évi költségvetésben a megemelt támogatási összegre elegendő fedezet – 40.000 E Ft – betervezésre került.

1. **Környezeti és egészségügyi következmények**

A rendeletben foglaltak végrehajtásának környezetre gyakorolt hatása, illetve egészségügyi következménye nincs.

1. **Adminisztratív terheket befolyásoló hatások**

A rendeletben foglaltak végrehajtása a Polgármesteri Hivatal dolgozóinak adminisztratív terheit nem növeli.

1. **A jogszabály megalkotásának szükségessége, a jogalkotás elmaradásának várható következményei**

Komárom Város Önkormányzat Képviselő-testületének a szociális és gyermekvédelmi ellátásokról szóló 5/2015. (II.26.) önkormányzati rendeletét módosítania kell ahhoz, hogy az önkormányzat 200.000 forintra emelhesse az újszülött gyermekek támogatásának összegét.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek a Polgármesteri Hivatalban rendelkezésre állnak.

1. **Adatvédelmi hatások**

A rendeletben foglaltak végrehajtásának adatvédelmi hatása nincs.